Stephen Rotluanga

**Stephen Rotluanga** (født 1952) er en indisk ordensgeistlig og katolsk biskop av Aizawl. Han er også kjent som bildende kunstner.
## Liv og virke
### Bakgrunn
Stephen Rotluanga er det fjerde barnet til Luke Robula og Lucy Darhmingliani, og har syv søsken. Han er en del av Khiangte-klanen. Han fullførte sin BA fra *St. Joseph's College* i Bangalore og sin *B.Phil* og *Bachelor of Theology* fra *Jnana Deepa, Institute of Philosophy and Theology* i Pune. I løpet av sine prestestudier fullførte han akademisk opplæring i massemedier og kommunikasjon fra *St. Xavier's College* i Mumbai og sosial kommunikasjon fra NITIKA i Kolkata. Han fullførte også kurs i *Pastoral Psychology Counselling and Youth*, og *Liturgical and Prayer Experience* fra NBCLC i Bangalore.

Han har en utmerkelse i *Fine Art*s-spesialisering fra *Ontario College of Art and Design* i Toronto i Canada og har gjennomgått profesjonell kunstnerisk opplæring i Firenze i Italia.

### Prest
Stephen Rotluanga sluttet seg til *Kongregasjonen av Det hellige kors* og ble presteviet den 13. desember 1981 av biskop Denzil Reginald D'Souza av Silchar.

### Biskop av Aizawl
Pave Johannes Paul II utnevnte ham til biskop av Aizawl den 2. oktober 2001. Assisterende sekretær for Kongregasjonen for folkenes evangelisering, erkebiskop Charles Asa Schleck, ordinerte ham til biskop den 2. februar året etter; medkonsekratorer var Dominic Jala, erkebiskop av Shillong, og Lumen Monteiro, biskop av Agartala.

Han var den første av folkegruppen zo som ble katolsk biskop.

Biskop Rotluanga er ved laler, tegner, karikaturtegner og tegneserieskaper med spesialisering innen renessansekunst. Han har holdt ulike nasjonale og internasjonale kunstutstillinger, men har aldri solgt et eneste kunstverk. Han innrettet et studio i bisperesidensen i Aizawl. Han har sagt at Michelangelo og Leonardo da Vinci er hans største påvirkninger. Han er kjent for sine nakenmalerier, det han kaller *«menneskelige skikkelser skapt av Gud.»*

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Jozef Tomko (1924-2022) *1979
* Erkebiskop Charles Asa Schleck (1925-2011) *1995
* Biskop *Stephen Rotluanga* (1952- ) *2002

## Referanser